Bassentebe ba LCI ne LC2 ku byalo Buziga, Katuuso ne Konge mu Ggombolola y’e Makindye bakubye olukung’aana lw’ekyalo mwe bayitidde RCC w’e Makindye, Hussein Lukyamuzi Kyeyune ne bamuloopera abamenyi b’amateeka mu kitundu kyabwe.
Ssentebe wa Upper Konge era nga y’akulira ebyokwerinda mu muluka gw’e Buziga, Frederick Nkirirehe yategeezezza nti waliwo bannaabwe babiri ku kakiiko ka LC okuli eya Upper Mawanga n’e Mudde zooni abeenyigira mu bumenyi bw’amateeka n’okuzibira ababbi.
Abaayogeddwaako mu lukiiko luno tebaalubaddemu kwewozaako. Yagambye nti e Buziga we wasinga obumenyi bw’amateeka omuli abavubuka okufuuweeta enjaga, okukuba obutayimbwa, okusobya ku bakazi n’okunyakula ensawo zaabwe.
Mu lukiiko mwabaddemu n’akulira poliisi y’e Buziga, Alfred Kwebaza. yategeezezza nti waakulondoola ensonga eno.
lug_Latn lug_Latn lug_Latn lug_Latn